Festîvala Cinîyan ê Ciwanan a Zîlane bi şîarê 'Bi ruhê ciwanîya Vîyane û Nûjîyanan ma do şerê azadîye ser bivisnê' Reqaya Rojawanî de ameye kerdene. Bi hezaran roniştoxî, şêx û rîsipîyê eşîran, endamê dezgehan û rêxistinan, temsîlkarê partîyanê sîyasîyan tewrê festîvale bîyî.
Endama Komîteya Amadekarîye ya Festîvale Fîdane Yuusf festîvale de qisey kerd û qala şehîde Zîlane kerde.
Festîvale de Koma Botanî ya Qamişloyî, dengbêj Menetallah Tehme, koma govende ya Efrînî û Helebî vejîyayî sehne ser. Festîvale de turnuvaya voleybolî zî ameye kerdene. Festîvale pê govendan qedîyaye.
